Uredba Komisije (ES) št. 774/98

z dne 8. aprila 1998

o spremembi Uredbe (EGS) št. 2342/92 o uvozu čistopasemskih plemenskih živali vrste goveda iz tretjih držav in dodelitvi izvoznih nadomestil zanje ter o razveljavitvi Uredbe (EGS) št. 1544/79

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2634/97 [2], in zlasti člena 13(12) Uredbe,

ker je primerno spremeniti Uredbo Komisije (EGS) št. 2342/92 [3], kakor je bila nazadnje spremenjena z Uredbo (EGS) št. 286/93 [4];

ker so se po Sporazumu o kmetijstvu v okviru urugvajskega kroga uvozni prelevmani zamenjali z uvoznimi dajatvami in je zato treba Uredbo ustrezno spremeniti;

ker se vse čistopasemske plemenske živali, ki vstopajo v Skupnost, pregledajo iz veterinarskih in zootehniških razlogov na prvi točki vstopa v skladu z Direktivo Sveta 91/496/EGS [5], kakor je bila nazadnje spremenjena z Direktivo 96/43/ES [6], kadar pa se te živali dajo v prosti promet iz carinskega urada, ki ni prva točka vstopa, morata žival spremljati overjena kopija zdravstvenega spričevala, ker se izvirnik zadrži na prvi točki vstopa, in potrdilo, sestavljeno v skladu z Odločbo Komisije 92/527/EGS [7];

ker je zato, da uporaba čistopasemskih plemenskih živali, uvoženih brez carine, za pitanje ne bi bila dobičkonosna, primerno podaljšati obdobje, v katerem se uvožena žival ne sme zaklati; da se zagotovi, da se uvožene živali ne zakoljejo pred predvidenim rokom, se o tem na podlagi preverjanja v računalniški podatkovni bazi, predvideni v Uredbi Sveta (ES) št. 820/97 [8], priskrbi dokaz, ko bo ta podatkovna baza operativna;

ker naj imajo uradni veterinarji možnost v ta namen sestaviti potrdilo, da se uvožena žival ni zaklala v tem obdobju, ker so za to nalogo pristojni tako oni kakor tudi organi, ki so za to že pooblaščeni;

ker naj se upoštevajo spremembe članic Evropskega združenja za prosto trgovino;

ker je primerno, da se v to uredbo vključijo sklicevanja na Odločbi Komisije 86/404/EGS [9] in 96/510/ES [10] glede rodovniškega spričevala;

ker je Uredba Komisije (EGS) št. 2505/92 [11] o spremembi prilog I in II k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [12] uvedla nekatere spremembe nomenklature za trg z govejim in telečjim mesom ter je posledično treba spremeniti nekatere tarifne oznake KN;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (EGS) št. 2342/92 se spremeni:

1. v členu 1 se "uvoznih prelevmanov" nadomesti z "uvoznih dajatev";

2. člen 2 se spremeni:

(a) odstavek 1(a) in (b) se nadomesti z naslednjim:

"(a) rodovniško spričevalo, ki se pripravi v skladu z Odločbo Komisije 96/510/ES [13] in rejniško potrdilo;

(b) zdravstveno spričevalo, kakršno se zahteva za čistopasemske plemenske živali vrste goveda, ali overjena kopija tega spričevala ter potrdilo, ki ga izda veterinar mejne inšpekcijske postaje, pripravljeno v skladu z Odločbo Komisije 92/527/EGS [14].";

(b) v odstavku 2 se "12 mesecev" nadomesti s "24 mesecev";

(c) v odstavku 3 se

"15. meseca"

nadomesti s

"27. meseca"

, zadnji pododstavek pa se nadomesti z naslednjim:

"Dokaz iz (a) sestavlja potrdilo, ki ga pripravi združenje, organizacija ali uradni organ države članice, ki vodi rodovniško knjigo, ali uradni veterinar. Dokaz iz (b) sestavlja potrdilo, ki ga pripravi uradni organ, ki ga imenuje država članica. Ta dokaza se preverita v računalniški podatkovni bazi, predvideni v členu 5 Uredbe Sveta (ES) št. 820/97 [*] UL L 117, 7.5.1997, str. 1., ko bo ta podatkovna baza operativna.";

(d) v odstavku 4 se "12 mesecev" nadomesti s "24 mesecev", sklicevanje na "Uredbo (EGS) št. 1697/79" pa se nadomesti z "Uredbo (EGS) št. 2913/92";

(e) odstavek 5 se nadomesti z naslednjim:

"5. Določbe, ki se nanašajo na:

- starostno mejo, določeno v členu 1,

- obveznosti, opredeljene v odstavkih 2, 3 in 4,

se ne uporabljajo za uvoz čistopasemskih plemenskih živali, ki izvirajo in prihajajo z Islandije, Norveške in iz Švice.";

3. člen 3(a) se nadomesti z naslednjim:

"(a) rodovniško spričevalo, ki se pripravi v skladu z Odločbo Komisije 86/404/EGS [*] UL L 233, 20.8.1986, str. 19. in ga izda združenje, organizacija ali uradni organ države članice, ki vodi rodovniško knjigo, ki prikazuje zlasti rezultate testa proizvodnosti in rezultate (s podrobnostmi o izvoru) napovedi genetske vrednosti same živali ter njenih staršev in starih staršev. Ti rezultati lahko tudi spremljajo potrdilo;";

4. v členu 4(2), se tarifna oznaka KN "01021000" nadomesti s tarifno oznako KN "010210", "uvozni prelevman" pa se nadomesti z "uvozna dajatev".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. aprila 1998

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 356, 31.12.1997, str. 13.

[3] UL L 227, 11.8.1992, str. 12.

[4] UL L 34, 10.2.1993, str. 7.

[5] UL L 268, 24.9.1991, str. 56.

[6] UL L 162, 1.7.1996, str. 1.

[7] UL L 332, 18.11.1992, str. 22.

[8] UL L 117, 7.5.1997, str. 1.

[9] UL L 233, 20.8.1986, str. 19.

[10] UL L 210, 20.8.1996, str. 53.

[11] UL L 267, 14.9.1992, str. 1.

[12] UL L 256, 7.9.1987, str. 1.

[13] UL L 210, 20.8.1996, str. 53.

[14] UL L 332, 18.11.1992, str. 22.

--------------------------------------------------